Alain Krivine

Alain Krivine (Paris, 1941eko uztailaren 10a-Ibidem, 2022ko martxoaren 12a) ezkerreko politikari eta ideologo frantziarra izan zen.https://www.lemonde.fr/politique/article/2022/03/12/l-adieu-a-alain-krivine-de-la-gauche-revolutionnaire-sans-toi-le-combat-n-aura-plus-la-meme-saveur_6117281_823448.html

 Biografia 
Jatorriz XIX. mendearen amaieran, pogromen ondoren, Frantziara emigratu zuen Ukrainako familia judu batekoa zen. 1962an Michèle Martinet irakaslearekin ezkondu zen; Michèle Gilles Martineten alaba zen, kazetaria eta Europako Parlamentuko diputatu sozialista izandakoa. Emmanuel Krivine orkestra-zuzendariaren lehengusua zen Alaine, bestetik. Condorcet lizeoan ikasi zuen, eta gero Parisko letren fakultatean, Historian lizentziatu zen. Voltaire lizeoko historia irakasle agregatua, Hachette argitaletxeko erredakzio idazkari izatera pasa zen (1966-1968). 1968ko maiatzean Frantzian ezaguna egin zen. Egun horien ondoren Verdunen soldadutzan hasi behar izan zuen. Parisera itzuli eta 1970etik aurrera kazetari gisa sartu zen Rouge egunkarian.

Olivier Besancenot eta Roseline Vachettarekin batera, Liga Komunista Iraultzailearen (LCR) hiru bozeramaileetako bat izan zen. Paper garrantzitsua izan zuen Laugarren Internazionalaren (Idazkaritza Bateratua) zuzendaritzan, eta, 2006an LCRren buro politikoari uko egin bazion ere, 2009ko hasieran LCRk bultzatu zuen Alderdi Antikapitalista Berriaren partaide nagusietako bat izan zen.https://www.lefigaro.fr/politique/alain-krivine-figure-de-l-extreme-gauche-et-candidat-a-la-presidentielle-a-deux-reprises-est-decede-20220312

 Obra 
 1969, La Farce électorale.
 1974, Questions sur la révolution.
 2003, Sur le pont. Souvenirs d'un ouvrier trotskiste breton.
 2006, Ca te passera avec l'âge.

 Erreferentziak 

 Kanpo estekak 

Kategoria:Paristarrak
Kategoria:Frantziako politikariak
Kategoria:Frantziako komunistak
Kategoria:Trotskistak
Kategoria:Frantziako juduak
Kategoria:Frantsesezko idazleak
Kategoria:Frantziako saiakeragileak
Kategoria:Parisen hildakoak
Kategoria:1968ko maiatza Frantzian